Návrh na zmenu Organizačného poriadku Mestského úradu v Žiline

Návrh na zmenu organizačnej štruktúry mestského úradu, ktorým sa vytvára nové oddelenie s názvom 

Útvar hlavného architekta.

Oddelenie sa vytvára presunom kompetencií dotýkajúcich sa územno-plánovacej činnosti z doterajšieho oddelenia územného plánovania a stavebného poriadku a pridaním ďalších činností, čím sa mení Organizačný poriadok MsÚ takto :
z článku IV. bod 8 sa vypúšťajú  následné činnosti:
-	obstaráva územno-plánovaciu dokumentáciu pre potreby mesta
-	je zodpovedný za vypracovanie zadávacích dokumentov a územno-plánovacích podkladov,
-	spracováva koncepčné materiály, týkajúce sa rozvoja mesta a zabezpečuje ich zverejnenie a prerokovanie s občanmi,
-	spracováva vyhodnotenie pripomienkových konaní,
-	podieľa sa na spracovaní súťažných podmienok  pre urbanisticko-architektonické súťaže na riešenie významných plôch v meste,
-	vytipováva vhodné lokality pre umiestňovanie jednotlivých funkcií v súlade s platnou územno-plánovacou dokumentáciou,
-	spolupracuje pri vypracovaní projektov do grantových schém miestneho a regionálneho rozvoja EÚ,
-	zastupuje mesto v územnom a stavebnom konaní, 
-	spolupracuje pri vypracovávaní zadávacích dokumentov, územno-plánovacích podkladov a koncepčných materiálov,
-	vykonáva expertíznu činnosť v oblasti urbanizmu, územného plánovania a architektúry pre všetky druhy stavieb vo svojom regióne a na území MPR,
-	podieľa sa pri spracovaní koncepcie rozvoja mesta a zabezpečuje jej dodržiavanie v praxi,  

V Organizačnom poriadku Mestského úradu v Žiline sa vsúva nový bod 9 a doterajšie body sa následne prečíslujú ako 10 až 13.

9. Útvar hlavného architekta 

-	obstaráva územno-plánovaciu dokumentáciu, vypracováva zadávacie dokumenty územno-plánovacích podkladov a územno-plánovacích dokumentácií pre potreby mesta,
-	riadi a koordinuje územno-plánovacie, urbanisticko-architektonické a stavebné činnosti v meste,
-	podieľa sa pri spracovaní koncepcie strategického rozvoja mesta a zabezpečuje jej dodržiavanie v praxi,  
-	zastupuje mesto ako orgán dotknutý v územnom a stavebnom konaní, 
-	vydáva stanoviská za mesto Žilina k investičným zámerom a architektonicko-urbanistickým štúdiám,
-	vydáva záväzné stanoviská za mesto Žilina k územnému a stavebnému konaniu,  
-	vydáva stanoviská k podkladom pre koordináciu majetko-právnych operácií z hľadiska zámerov mesta a súladu s územným plánom mesta, 
-	je správcom mapových podkladov mesta a zabezpečuje ich pravidelnú aktualizáciu
-	zabezpečuje a spracováva návrhy architektonických a urbanistických štúdií problémových lokalít v meste, 
-	vytipováva vhodné lokality pre umiestňovanie jednotlivých funkcií v súlade s platnou územno-plánovacou dokumentáciou,
-	zabezpečuje funkciu poradného orgánu pre samosprávu (primátor, zástupca primátora, komisie, rada mesta  a zastupiteľstvo mesta Žilina), 
-	spolupracuje s poverenými odbormi MsÚ pri návrhu metodických materiálov, smerníc a všeobecno-záväzných nariadení pôsobiacich ku kultivácii verejných priestorov mesta a zabezpečujúcich koordinovaný postup príslušných orgánov k problémom prostredia na území mesta Žilina, 
-	zabezpečuje koordináciu s obstarávateľmi a spracovateľmi územných plánov susedných miest a obcí a s územným plánom VUC a euroregiónu
-	v potrebnom rozsahu zabezpečuje koordináciu s pamiatkovým ústavom pri investičných činnostiach v MPR a pri objektoch zaradených do zoznamu kultúrnych pamiatok,
-	poskytuje stavebnú a urbanisticko-architektonickú expertíznu a poradenskú činnosť pre projektantov, investorov a dodávateľov stavieb,
-	posudzuje architektúru stavieb na území mesta,
-	zabezpečuje podklady a organizuje urbanisticko-architektonické a výtvarné súťaže a výstavy,
-	podieľa sa na spracovaní súťažných podmienok  pre urbanisticko-architektonické súťaže na riešenie významných plôch v meste,
-	zabezpečuje verejnú dostupnosť základných informácií z platného územného plánu mesta + zabezpečuje podklady pre informovanosť odbornej aj laickej verejnosti, 
-	poskytuje metodickú, technickú a odbornú pomoc pri zabezpečení dokumentov v oblasti organizácie, riadenia a regulácie dopravy,
-	poskytuje odbornú pomoc pri tvorbe dopravnej politiky mesta,
-	určuje podmienky pre využívanie verejných a ďalších plôch určených ku kladeniu inžinierskych sietí vo vzťahu k územnému a stavebnému konaniu,
-	eviduje inžinierske siete v rozsahu potrebnom pre územné plánovanie (evidencia v digitálnej podobe),
-	sleduje a vyhodnocuje činnosti podnikov a organizácií, ktoré spravujú a prevádzkujú verejné inžinierske siete s dôrazom na posudzovanie koncepčných zásad podľa územného plánu a záujmov mesta,
-	zadáva a koordinuje urbanisticko-krajinárske štúdie, generel zelene, mestskej zelene a územného systému ekologickej stability (ÚSES),
-	metodicky a odborne vedie a podieľa sa na zhromažďovaní údajov pre pasport zelene,
-	pripravuje a spolupodieľa sa na spracovaní rozvojových programov mesta Žilina v oblasti bývania, energetiky, ekonomiky, certifikácie,
-	spolupracuje pri vypracovaní projektov do grantových schém miestneho a regionálneho rozvoja EÚ.